Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: MATÁV elnök-vezérigazgatóját, hogy a korábban befizetett beruházási hozzájárulásokra vonatkozó bizonyítás szabályait a 84/1995. (VII. 12.) Korm. rendelet és a 11/1995.
Paragraph Index: 586

MATÁV elnök-vezérigazgatóját, hogy a korábban befizetett beruházási hozzájárulásokra vonatkozó bizonyítás szabályait a 84/1995. (VII. 12.) Korm. rendelet és a 11/1995. (VII. 12.) KHVM rendelet fentebb említett pontjaival összhangban szabályozza újra. Felkérte továbbá az elnök-vezérigazgatót, hogy vizsgálja meg a Társaságnak azt az álláspontját, hogy a panaszos nevén távbeszélő állomásért fizetett beruházási hozzájárulás megfizetésére nem került sor tekintettel arra, hogy 1988-ban panaszos az MT rendelet alapján csak a hozzájárulás megfizetésével juthatott állomáshoz. Mivel panaszos 1997. szeptember 23-án írt levelére a Nyíregyházi Távközlési Centrum válaszolt, a beadvány ezen részét illetően további vizsgálatra az általános helyettesnek nem volt lehetősége. Az elnök-vezérigazgató válaszában arról tájékoztatta az állampolgári jogok országgyűlési biztosának általános helyettesét, hogy az ajánlott intézkedés 1999. január 1-jétől tárgytalan, mert a MATÁV Rt. ezen időponttól kezdve nem érvényesít belépési díjat, ha az ügyfél áthelyezést vagy átírást rendel meg. Az 1999. január 1-jéig hátralévő időben a szolgáltató egyszerűsített eljárás keretében végzi az áthelyezéseket, elfogadva, hogy a szerződés megszűnése esetén alkalmazandó szabályok a szerződésmódosításnál nem alkalmazhatók. Az eljárás lényege, hogy amennyiben az áthelyezendő állomást a kötelező belépési díj fizetésének idején szerelték fel, vélelmezik, hogy az előfizető fizetett egyszeri díjat. OBH 1200/1998. Visszásságot okoz az Alkotmány 2. § (1) bekezdésében deklarált jogállamiságból fakadó jogbiztonság és a 9. § (1) bekezdésében rögzített magántulajdonhoz való joggal kapcsolatosan, ha a szomszédos egyéni fogyasztók vízdíj tartozása miatt a szolgáltató a szerződésszerűen teljesítő állampolgárok közüzemi szolgáltatását is korlátozza. Az Új Dunántúli Naplóban 1998. február 16-án „Húsz családnál négy hónapja nincs víz” címmel közöltek szerint a Salgótarján és Környéke Vízmű Kft. díjhátralék miatt 200 család vízszolgáltatását szüntette meg az ÁNTSZ hozzájárulásával. Az országgyűlési biztos a hivatalból indított vizsgálata során megkereste az önkormányzatot, és a válaszlevél alapján megállapította, hogy a Vízmű Kft. nem megfelelően alkalmazta a hatályos jogszabályban megfogalmazott elő- 1999/79/II. szám írásokat. A közműves ivóvízellátásról és a közműves

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes